CELEX: 32013D0346
Language: fi
Date: 2013-06-28 00:00:00
Title: 2013/346/EU: Komission täytäntöönpanopäätös, annettu 28 päivänä kesäkuuta 2013 , neuvoston direktiivin 2009/158/EY nojalla unionin sisäistä siipikarjan ja siitosmunien kauppaa varten hyväksyttäviä laitoksia koskevan Kroatian toimittaman suunnitelman hyväksymisestä (tiedoksiannettu numerolla C(2013) 3988)  ETA:n kannalta merkityksellinen teksti

2.7.2013   
            
            
               FI
            
            
               Euroopan unionin virallinen lehti
            
            
               L 183/12
            
         
      KOMISSION TÄYTÄNTÖÖNPANOPÄÄTÖS,
   annettu 28 päivänä kesäkuuta 2013,
   neuvoston direktiivin 2009/158/EY nojalla unionin sisäistä siipikarjan ja siitosmunien kauppaa varten hyväksyttäviä laitoksia koskevan Kroatian toimittaman suunnitelman hyväksymisestä
   (tiedoksiannettu numerolla C(2013) 3988)
   (ETA:n kannalta merkityksellinen teksti)
   (2013/346/EU)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon eläinten terveyttä koskevista vaatimuksista yhteisön sisäisessä siipikarjan ja siitosmunien kaupassa ja tuonnissa kolmansista maista 30 päivänä marraskuuta 2009 annetun neuvoston direktiivin 2009/158/EY (1) ja erityisesti sen 3 artiklan 1 kohdan toisen alakohdan,
   sekä katsoo seuraavaa:
   
               (1)
            
            
               Direktiivin 2009/158/EY 3 artiklan 1 kohdassa säädetään, että jäsenvaltioiden on toimitettava komissiolle suunnitelma niistä kansallisista toimenpiteistä, jotka ne aikovat toteuttaa huolehtiakseen siitä, että kyseisen direktiivin liitteen II sisältämiä säännöksiä laitosten hyväksymisestä siipikarjan ja siitosmunien unionin sisäistä kauppaa varten noudatetaan.
            
         
               (2)
            
            
               Unioniin 1 päivänä heinäkuuta 2013 liittyvä Kroatia toimitti komissiolle suunnitelmansa direktiivin 2009/158/EY 3 artiklan 1 kohdan mukaisesti. Suunnitelma, johon on tehty komission tarkastelussa ehdottamat muutokset, täyttää direktiivissä 2009/158/EY säädetyt kriteerit ja mahdollistaa direktiivin tavoitteiden saavuttamisen, edellyttäen että Kroatia panee sen tehokkaasti täytäntöön ja päivittää sitä säännöllisesti. Se olisi sen vuoksi hyväksyttävä.
            
         
               (3)
            
            
               Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON HYVÄKSYNYT TÄMÄN PÄÄTÖKSEN:
   1 artikla
   Hyväksytään Kroatian komissiolle 19 päivänä huhtikuuta 2013 direktiivin 2009/158/EY 3 artiklan 1 kohdan mukaisesti toimittama suunnitelma niistä kansallisista toimenpiteistä, jotka Kroatia aikoo toteuttaa huolehtiakseen siitä, että kyseisen direktiivin liitteen II sisältämiä säännöksiä laitosten hyväksymisestä siipikarjan ja siitosmunien unionin sisäistä kauppaa varten noudatetaan.
   2 artikla
   Tämä päätös on osoitettu kaikille jäsenvaltioille.
   
      Tehty Brysselissä 28 päivänä kesäkuuta 2013.
      
         
            Komission puolesta
         
         Tonio BORG
         
         
            Komission jäsen
         
      
   
   
      (1)  EUVL L 343, 22.12.2009, s. 74.